**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. október 28. - Mesztegnyő

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. október 28-én Koczor-Meló Edina és Pintér Endre tartott fórumot Mesztegnyőn. A képzés keretében ismertették a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

A fórumon jelenlévők között a mezőgazdasági fejlesztési támogatások kihasználása volt a központi kérdéskör. Leszögezték: a térség a helyi turisztikai tevékenység mellett a zöldség-, és gyümölcstermelésben is aktív, így az ezzel foglalkozó őstermelők és vállalkozások fejlesztése és a munkahelyteremtés adhatja meg az igazán fontos következő lépést a kiemelkedéshez, szerintük most kell megvalósítani a kitűzött feladatokat, hogy a versenyképesség megmaradjon, illetve tovább erősödjön. A helyi nonprofit szervezetek lehetőségei is korlátozottak, pályázati támogatások nélkül vajmi kevés eséllyel számolhatnak még a kisebb költségvetésűre tervezett projektötletek megvalósításában.